《送觉老住鹿门》
宋代·吴则礼

平生作许奇，三匝绕茅舍。
白发右掖门，朝参随万马。
觉也铁脊梁，儿子笑诸方。
时时容子美，来过赞公房。
袖书仆射府，打包鹿门去。
独有田协律，知渠逸群句。
余方在泥滓，妄意水传器。
他年著行缠，一钵有能事。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。